8 мың денсаулық нысанының әрбір екіншісінде санитарлық талаптар бұзылған – министрлік
DATE: 17:00, 28 Ақпан 2022 | GMT +5
TITLE: 8 мың денсаулық нысанының әрбір екіншісінде санитарлық талаптар бұзылған – министрлік
URL: https://kaz.inform.kz/news/8-myn-densaulyk-nysanynyn-arbir-ekinshisinde-sanitarlyk-talaptar-buzylgan-ministrlik_a3905319/
META: DATE: 17:00, 28 Ақпан 2022 | GMT +5
TOTAL WORDS: 104
AUTHOR(S):
TEXT: «Тексеру нәтижесінде 8 мың денсаулық сақтау нысанының әрбір екіншісінде санитарлық талаптардың бұзылғаны анықталды. Олардың 94% санитарлық-эпидемиологиялық талаптарды бұзған. Және нысандардың 6% санитарлық-техникалық жағдай қанағаттанарлықсыз деңгейде болып шықты. Жергілікті атқарушы органдар мен денсаулық сақтау басқармаларының басшылары бұл мәселені ерекше бақылауға алуы тиіс. Олар медициналық ұйымдарда эпидемияға қарсы іс-шаралардың сақталуы мен іске асырылуын қамтамасыз етуі қажет», - деді Марат Шоранов министрлік алқасының кеңейтілген отырысында. Сондай-ақ вицеминистр білім беру мекемелерінде де жағдайдың мәз емес екенін жеткізді. «Білім беру нысандарында да жоғарыдағыдай жағдай. Әрбір үшінші білім беру мекемесінде санитарлық-эпидемиологиялық талаптар сақталмаған. Сонымен қатар мектеп жиһаздарының талапқа сәйкес келмеу жағдайы анықталды. Бұл бақылаудың жоқтығын көрсетіп отыр», - дейді ол
